
-Ohjelmiin voi tulla muutoksia, seuraa ilmoittelua ilmoitustaululla.

- Ulkoliikunnassa lajiin ja säähän sopivat liikuntavaatteet ja jalkineet sekä käsineet ja 
  päähine. Ulkona kokoontuminen katokseen jonoon. Kovalla sateella sisäliikuntaa.
- Kuuntele opettajan antamat ohjeet ja noudata niitä LI-tunneilla.
- Eri suorituspaikoille (esim. pururadalle, Tanhulaan) siirrytään jalkaisin liikennesääntöjä  
  noudattaen.
- Sisäliikuntatunnin aluksi kokoontuminen pukukopille kellon soitua, heti välitunnin päätyttyä.
- Sisäliikuntatunnin varusteina verkkarit, shortsit tms. joustavat housut ja t-paita.
- Siirry saliin vasta, kun opettaja antaa siihen luvan. Salitunnin jälkeen voi peseytyä ja 
  kannattaa vaihtaa kuivat vaatteet päälle.
- Ota korut, kellot ja avainnauhat tms. pois salitunnin ajaksi. Sido pitkät hiukset kiinni.
- Salissa ei saa liikkua ulkojalkineissa. Käytetään sisäpelikenkiä tai ollaan avojaloin.
- Patjavarastoon meno ja isojen patjojen päälle kiipeäminen ilman lupaa kielletty.
- Kännykät ym. laitteet säilytetään repussa tai vetoketjullisessa taskussa, pidetään äänettöminä ja 
  ne eivät saa häiritä tunnin kulkua tai liikkumista.
- Makeiset ja purukumit pois liikuntatunneilta.
- Käyttäydy asiallisesti ja huomioi toiset. Yritä reippaasti parhaasi.
- Noudata reilun pelin sääntöjä. Auta ja kannusta toisia.
- Palauta  liikuntatunnilla käyttämäsi varusteet omille paikoilleen.
- Avusta vuorollasi varusteiden noudossa ja tunnin lopussa varusteiden paikoilleen laitossa.
- Jos huomaat välineiden rikkoutuneen, ilmoita siitä välittömästi opettajalle. Tahallisesta tavaroiden   
  rikkomisesta on korvausvelvollisuus.
- Mikäli  oppilas loukkaantuu tunnilla,  on siitä ilmoitettava välittömästi opettajalle.
- Liikuntatuntien jälkeen kannattaa peseytyä ja vaihtaa kuivat vaatteet päälle.
- Mikäli oppilas on tunnilla, mutta on esim. vamman tai sairauden takia estynyt osallistumaan      
  tunnin ohjelmaan, tulee vanhemmilta (tai terv.hoit. tai lääkäri) olla kirjallinen selvitys (Oppilaan 
  tuoma lappu tai Wilma-viesti) Tällöin oppilas voi  esim. seurata, auttaa, ohjata muita tai liikkua 
  muulla sovitulla tavalla vointinsa mukaan.

OHJEITA LIIKUNTATUNNEILLE, TOIVALAN KOULU

Liikunnanopetuksen päämääränä on vaikuttaa myönteisesti oppilaan fyysiseen, psyykkiseen ja sosiaaliseen toimintakykyyn ja hyvinvointiin sekä ohjata oppilasta ymmärtämään liikunnan terveydellinen merkitys. Tavoitteena on myös, että oppilas ottaa yhä enemmän vastuuta omasta liikkumisestaan ja myös ymmärtää säännöllisen liikunnan tärkeyden.
Liikunnanopetus tarjoaa oppilaalle sellaisia taitoja, tietoja ja kokemuksia, jotka antavat pohjan liikunnalliselle elämäntavalle!

* Fyysinen kunto; nopeus/voima/kestävyys   * Uuden oppiminen; taito/tekniikka/taktiikka
* Liikkumisen ilo                                         * Onnistumisen/voittamisen riemu
* Tappioiden sietäminen                              * Toisten kunnioittaminen/ Ei kiusata
* Ryhmään sopeutuminen                            * Terve itsetunto/asenne
* Suoritusten mittaaminen ja arviointi



LIIKUNTAOHJELMA
Kunkin jakson liikuntaohjelma ja liikuntatuntien ohjeet jaetaan oppilaille ja julkaistaan luokan verkkosivuilla (peda.net)


ARVIOINTI Arviointi perustuu monipuoliseen näyttöön oppilaan oppimisesta ja työskentelystä. Liikunnan arviointi perustuu fyysisen-, sosiaalisen ja psyykkisen toimintakyvyn tavoitteisiin.
https://storage.googleapis.com/siilinjarvi-production/2021/05/aaae2fb8-ops2016-alakoulu.pdf s.129
Fyysisten kunto-ominaisuuksien tasoa ei käytetä arvioinnin perusteena. Move!- mittausten tuloksia ei käytetä oppilaan arvioinnin perusteina. Liikunnan arvioinnissa painottuu oppilaan säännöllinen tuntiaktiivisuus, myönteinen asenne kaikkia liikuntamuotoja kohtaan, oppimis- ja yrittämishalu, asianmukaisissa varusteissa liikkuminen, vastuullisuus, ohjeiden  kuunteleminen, muiden huomioiminen ja kunnioittaminen, sopimusten/ sääntöjen noudattaminen.


VAKUUTUS
Koulun tapaturmavakuutus on voimassa liikuntatunneilla sekä kotimatkalla mentäessä suoraan lyhintä matkaa koulusta kotiin.  


YKSILÖLLISET TIEDOT
Liikunnanopettajan on hyvä tietää oppilaan sairauksista ja vammoista heti jakson alkaessa. Pyydämme luottamuksellisesti tietoa lapsenne mahdollisista liikuntaa rajoittavista tekijöistä (esim. sairaus, vamma, vakaumus). Yhteydenotot LI-opettajaan Wilma-viesteinä tai oppilaan tuomalla lapulla tai puhelimella (ei tekstiviesti)

